Tickets | OPTOG! - Kroonstad Stadskouburg in Kroonstad, ZA | iTickets
OPTOG! - Kroonstad Stadskouburg
Kroonstad, ZA 9500 ZA
Nataniël: &nbsp Four Loud People
Nataniël vertel sy kenmerkende stories in Afrikaans en Engels, en maak musiek. &nbsp Pop, blues, soul, jazz, oorspronklik en splinternuut, klassiek en immergroen. &nbsp Hy inspireer, fantaseer, stel bloot, laat wenkbroue lig, bevraagteken, beantwoord, voer mee, troos en laat jou skaterlag.
Hy deel die verhoog met Charl du Plessis (klavier), Werner Spies (bas) en Peter Auret (tromme). &nbsp Sy immerverrassende versameling kostuums is deur Floris Louw.
Jo Black het binne twee jaar volksbesit geword en hy is ongetwyfeld Suid-Afrika se nuwe gunsteling. &nbsp Sy liedjie, Skepe, het hom in rekordtyd op oud en jonk se speellys gesit en in 2018 wen hy 7 Ghoema-toekennings, sowel as ‘n SAMA-toekenning.
Jo glo in hoop en hy maak dit vir gehore tasbaar. &nbsp Sy inspirerende vertonings laat gehore met warm harte en geroerde hartsnare.
Someraarde:&nbsp Joshua na die Reën
Joshua na die Reën se unieke musiekstyl en strelende stem boei luisteraars reeds sedert sy debuutalbum in 2014 die Afrikaanse musiekbedryf kom verower het. &nbsp Hy skryf en sing roerende sielsmusiek wat jou nooi om jou hart oop te maak en saam te reis deur al die aspekte wat van jou mens maak. &nbsp As kunstenaar, glo hy dat musiek die krag het om emosie weer te gee, wat jy nie altyd in woorde kan uitdruk nie.
In sy eie woorde: &nbsp "Dit bestaan uit 'n versameling liedjies en stories wat geput is uit ervarings in my lewe en die lewens van mense rondom my. &nbsp Ek vermoed hoop en vrede is 'n plek wat mens net binne jouself moet vind... &nbsp en wanneer mens dit vind raak die plekke waar mens beweeg, ongeag van die fisiese omstandighede, kleurryk en vreedsaam.&nbspDis nie te sê ek kry dit reg nie, maar dis vir seker 'n diepe hoop."